techiaith/cofnodycynulliad_en-cy huggingface dataset:
English: Thank you to Mike Hedges for raising this. On the issue of local authorities, we do provide statutory guidance for local authorities when they make their borrowing and investment decisions in a way that is appropriate to their statutory responsibilities. On the second part of the question, I also agree with Mike Hedges that we do need to grow the economy here in Wales and ensure that we do grow our tax base here in Wales. We have some structural issues and challenges in terms of our tax base, but I think that if work very carefully through that we can make some inroads. If we look at what we're doing in terms of housing and planning and in education, for example, I think that all of those things are levers that will help us grow the tax base in future. It's something that I've asked the tax engagement group as well to be thinking about. We had a meeting of the tax engagement group back in November, and we did consider some of those challenges to growing the Welsh tax base, including the deterioration in the labour market conditions associated with the COVID-19 pandemic. So, it's an issue that we're keen to take expert advice on as well. But the logic of what Mike Hedges sets out is very sound.
Welsh: Diolch i Mike Hedges am godi hyn. Ar fater awdurdodau lleol, rydym yn darparu canllawiau statudol i awdurdodau lleol pan fyddant yn gwneud eu penderfyniadau benthyca a buddsoddi mewn ffordd sy'n briodol i'w cyfrifoldebau statudol. Ar ail ran y cwestiwn, rwyf hefyd yn cytuno â Mike Hedges fod angen inni dyfu'r economi yma yng Nghymru a sicrhau ein bod yn tyfu ein sylfaen drethi yma yng Nghymru. Mae gennym rai problemau a heriau strwythurol mewn perthynas â'n sylfaen drethi, ond os gallwn weithio'n ofalus iawn drwy hynny, credaf y gallwn symud ymlaen. Os edrychwn ar yr hyn rydym yn ei wneud o ran tai a chynllunio ac ym maes addysg, er enghraifft, credaf fod yr holl bethau hynny'n ysgogiadau a fydd yn ein helpu i dyfu'r sylfaen drethi yn y dyfodol. Mae'n rhywbeth rwyf wedi gofyn i'r grŵp ymgysylltu ar drethi feddwl amdano hefyd. Cawsom gyfarfod o'r grŵp ymgysylltu ar drethi yn ôl ym mis Tachwedd, ac fe wnaethom ystyried rhai o'r heriau i dyfu sylfaen drethi Cymru, gan gynnwys y dirywiad yn amodau'r farchnad lafur sy'n gysylltiedig â phandemig COVID-19. Felly, mae'n fater rydym yn awyddus i gael cyngor arbenigol arno hefyd. Ond mae rhesymeg yr hyn y mae Mike Hedges yn ei ddweud yn gadarn iawn.
English: In recognition of the impact the pandemic has had on our children and young people, we are boosting the budget for education in 2021-22 by an extra £102 million. This is in addition to the uplift of £176 million for local government, which will support front-line services, including schools.
Welsh: I gydnabod yr effaith y mae'r pandemig wedi'i chael ar ein plant a'n pobl ifanc, rydym yn rhoi hwb ychwanegol o £102 miliwn i'r gyllideb addysg yn 2021-22. Mae hyn yn ychwanegol at y cynnydd o £176 miliwn i lywodraeth leol, a fydd yn cefnogi gwasanaethau rheng flaen, gan gynnwys ysgolion.
English: We will need an ambitious plan for education if we're to support our children in this post-COVID period, particularly those children who have missed out most on their education - many of those from deprived backgrounds. I haven't seen such a plan as of yet, but certainly it won't be possible to pay for the huge amount of additional work required within the local government settlement in the next budget. So, I would like to understand how you and the education Minister are making progress first of all in working out how much funding will be required for a meaningful plan to restore education. And secondly, can you explain what options are available to you in terms of paying for an ambitious plan, which needs to begin this year and continue for the future?
Welsh: Mi fydd angen cynllun addysg uchelgeisiol er mwyn cefnogi ein plant ni yn y cyfnod nesaf ôl-COVID, yn enwedig y plant rheini sydd wedi colli allan fwyaf ar eu haddysg - llawer o'r rheini o gefndiroedd difreintiedig. Dydw i ddim wedi gweld cynllun o'r math eto, ond yn sicr fydd hi ddim yn bosib talu am y gwaith ychwanegol anferth sydd ei angen o fewn y setliad i lywodraeth leol yn y gyllideb nesaf. Felly, hoffwn i ddeall sut rydych chi a'r Gweinidog Addysg yn bwrw ati yn gyntaf i weithio allan faint o arian fydd ei angen ar gyfer cynllun adfer addysg ystyrlon. Ac yn ail, wnewch chi egluro pa opsiynau sydd ar agor ichi o ran talu am gynllun uchelgeisiol sydd angen cychwyn eleni a pharhau i'r dyfodol?
English: The third supplementary budget is planned for publication on 9 February 2021. Any allocations in the current financial year for the environment, energy, and rural affairs portfolio will be included in that budget.
Welsh: Disgwylir i'r drydedd gyllideb atodol gael ei chyhoeddi ar 9 Chwefror 2021. Bydd unrhyw ddyraniadau yn y flwyddyn ariannol gyfredol ar gyfer yr amgylchedd, ynni a'r portffolio materion gwledig yn cael eu cynnwys yn y gyllideb honno.
English: Well, we know, of course, that the Audit Wales report highlighted a problem with the way the Welsh Government has been allocating RDP funding. We heard earlier how you're now going to have to pay £3 million back to the European Union because of maladministration of that funding. Can I ask you, therefore, in your third supplementary budget, that you pay that from the central Government funds? Because you suggested earlier that that would have to come from the Minister's budget. Now, that would mean, of course, that there would be something else in that budget that couldn't be funded, because that money would have been spent there, and what you would be doing there would be penalising rural Wales because of the failings of your own Government.
Welsh: Wel, dŷn ni'n gwybod, wrth gwrs, bod adroddiad Archwilio Cymru wedi amlygu problemau gyda sut mae Llywodraeth Cymru wedi bod yn dosbarthu pres y cynllun datblygu gwledig. Mi glywon ni yn gynharach sut rŷch chi nawr yn mynd i orfod talu £3 miliwn yn ôl i'r Undeb Ewropeaidd oherwydd camweinyddu'r pres hwnnw. Gaf i ofyn, yn eich trydedd gyllideb atodol, felly, i chi dalu hwnnw o goffrau canolog y Llywodraeth? Oherwydd mi awgrymoch chi'n gynharach y byddai hwnnw'n gorfod dod o gyllideb y Gweinidog. Nawr, byddai hynny'n meddwl, wrth gwrs, bod yna rywbeth arall yng nghyllideb y Gweinidog sydd ddim yn gallu cael ei ariannu oherwydd bod yr arian yn mynd at hwnnw, a'r hyn y byddech chi'n ei wneud, i bob pwrpas, ydy cosbi cefn gwlad yn ariannol oherwydd methiannau'ch Llywodraeth chi.
English: Llywydd, as yet, I haven't had the opportunity to have a discussion with the Minister on this particular issue, but I clearly will intend to do so and will reflect, within the third supplementary budget, the outcome of those discussions. And, of course, I'd be happy to share that information with Llyr before that point. FootnoteLink
Welsh: Lywydd, hyd yn hyn, nid wyf wedi cael cyfle i gael trafodaeth gyda'r Gweinidog ynglŷn â'r mater penodol hwn, ond yn amlwg, rwy'n bwriadu gwneud hynny a byddaf yn adlewyrchu canlyniad y trafodaethau hynny yn y drydedd gyllideb atodol. Ac wrth gwrs, rwy'n fwy na pharod i rannu'r wybodaeth honno gyda Llyr cyn y pwynt hwnnw. FootnoteLink
English: I have taken additional steps this year to provide full transparency about the fiscal implications of the pandemic to support robust scrutiny of spending decisions. Measures include publishing two supplementary budgets, writing to the Finance Committee with details of consequentials, and providing regular updates to the Senedd in the Chamber.
Welsh: Rwyf wedi rhoi camau ychwanegol ar waith eleni i ddarparu tryloywder llawn ynghylch goblygiadau cyllidol y pandemig i gefnogi craffu cadarn ar benderfyniadau gwariant. Mae'r mesurau'n cynnwys cyhoeddi dwy gyllideb atodol, ysgrifennu at y Pwyllgor Cyllid gyda manylion cyllid canlyniadol, a darparu diweddariadau rheolaidd i'r Senedd yn y Siambr.
English: I thank the Minister for that answer, but the public interest is definitely served by more transparency, and this has been a long journey, and there's still a long way to go. We are, quite properly, demanding of local government in their financial statements and the information, indeed, they send to their council tax payers, and I think a similar process of public engagement is required so that we can truly have a transparent budget process here in the Senedd. It would both encourage many good ideas to come forward - and, dare I say, perhaps from people who are not necessarily the usual culprits - and also, it would identify some areas of waste. So, will you commit to greater public engagement models being used in the future?
Welsh: Diolch i'r Gweinidog am ei hateb, ond mae mwy o dryloywder yn bendant o fudd i'r cyhoedd, ac mae hon wedi bod yn daith hir, a chryn dipyn o ffordd i fynd o hyd. Rydym ni, yn hollol briodol, yn gofyn llawer gan lywodraeth leol yn eu datganiadau ariannol a'r wybodaeth, yn wir, y maent yn ei hanfon at dalwyr y dreth gyngor, a chredaf fod angen proses debyg o ymgysylltu â'r cyhoedd fel y gallwn gael proses gyllidebol wirioneddol dryloyw yma yn y Senedd. Byddai hynny'n annog llawer o syniadau da i gael eu cynnig - ac nid o reidrwydd efallai, rwy'n mentro dweud, gan y bobl sy'n eu cynnig fel arfer - a hefyd, byddai'n nodi rhai meysydd lle ceir gwastraff. Felly, a wnewch chi ymrwymo i ddefnyddio mwy o fodelau ymgysylltu â'r cyhoedd yn y dyfodol?
English: We continue to do all we can to support businesses across Wales through these incredibly difficult times, and have provided the most generous support package anywhere in the UK. To date, the COVID business rates grant scheme has made 2,616 awards to businesses across Flintshire, which total more than £31.3 million.
Welsh: Rydym yn parhau i wneud popeth yn ein gallu i gefnogi busnesau ledled Cymru drwy'r cyfnod anodd ofnadwy hwn, ac rydym wedi darparu'r pecyn cymorth mwyaf hael yn unrhyw ran o'r DU. Hyd yn hyn, mae'r cynllun grant ardrethi busnes COVID wedi dyfarnu 2,616 o grantiau i fusnesau ledled Sir y Fflint, sef cyfanswm o fwy na £31.3 miliwn.
English: Minister, thank you for that answer. As you say, these are really, really tough times for good, sound businesses in Alyn and Deeside, and I welcome the support they have had, and the launch of the new round of funding open today. I've been working hard with a host of businesses - large and small - including aerospace, hospitality, sport and leisure and hair and beauty and many, many others, and it's great to be able to help them with the support from the Welsh Government, and I look forward to seeing this support continue in the new budget. However, I must say: pleas from businesses to the Chancellor, Rishi Sunak, have often fallen on deaf ears. Now, he has claimed to not be aware of the 3 million businesses and individuals that have been excluded. So, Minister, will you use your office to amplify their voice to help the Chancellor to start listening and, more importantly, to start acting to help the excluded?
Welsh: Weinidog, diolch am eich ateb. Fel y dywedwch, mae hwn yn gyfnod anodd tu hwnt i fusnesau da, cadarn yn Alun a Glannau Dyfrdwy, ac rwy'n croesawu'r cymorth y maent wedi'i gael, a lansio'r rownd newydd o gyllid sy'n agor heddiw. Rwyf wedi bod yn gweithio'n galed gyda llu o fusnesau - mawr a bach - gan gynnwys awyrofod, lletygarwch, chwaraeon a hamdden a gwallt a harddwch a llawer iawn o rai eraill, ac mae'n wych gallu eu helpu gyda'r cymorth gan Lywodraeth Cymru, ac edrychaf ymlaen at weld y cymorth hwn yn parhau yn y gyllideb newydd. Fodd bynnag, mae'n rhaid imi ddweud: mae apeliadau busnesau ar y Canghellor, Rishi Sunak, yn aml wedi syrthio ar glustiau byddar. Nawr, mae wedi honni nad yw'n ymwybodol o'r 3 miliwn o fusnesau ac unigolion sydd wedi'u heithrio. Felly, Weinidog, a wnewch chi ddefnyddio eich swydd i roi grym i'w lleisiau er mwyn helpu'r Canghellor i ddechrau gwrando, ac yn bwysicach fyth, i ddechrau cymryd camau i helpu'r rheini sydd wedi'u heithrio?
English: I thank Jack Sargeant very much for raising this issue, and for the work that he does representing businesses, large and small, from his constituency; some of the largest that we have, in fact, are in his constituency. I know that he's been particularly concerned about the aerospace industry, which he's mentioned. And I'm very much looking forward to that meeting that I will be having with Jack Sargeant shortly to discuss the matter of support for the aerospace industry in particular. But also Jack Sargeant mentioned some of the smallest businesses as well, and those people who are self-employed. The Deputy Minister and Chief Whip met with ExcludedUK on 17 December, and I know that she's keen, as I am, to continue to press the UK Government to be responsive and responsible in terms of supporting those people who continue to fall through the gaps, and have yet to receive the support that they require. And certainly, in my discussions that I will have and do have with Treasury Ministers, I'm always keen to set out what more we must do to support those who have yet to receive any support.
Welsh: Diolch yn fawr iawn i Jack Sargeant am godi'r mater hwn, ac am y gwaith y mae'n ei wneud yn cynrychioli busnesau, bach a mawr, yn ei etholaeth; mae rhai o'r busnesau mwyaf sydd gennym, a dweud y gwir, yn ei etholaeth ef. Gwn ei fod wedi bod yn arbennig o bryderus am y diwydiant awyrofod, fel y soniodd. Ac rwy'n edrych ymlaen yn fawr at y cyfarfod y byddaf yn ei gael gyda Jack Sargeant cyn bo hir i drafod mater cymorth i'r diwydiant awyrofod yn benodol. Ond hefyd, soniodd Jack Sargeant am rai o'r busnesau lleiaf hefyd, a'r bobl sy'n hunangyflogedig. Cyfarfu'r Dirprwy Weinidog a'r Prif Chwip ag ExcludedUK ar 17 Rhagfyr, a gwn ei bod yn awyddus, fel finnau, i barhau i bwyso ar Lywodraeth y DU i fod yn ymatebol ac yn gyfrifol o ran cefnogi'r bobl sy'n parhau i gwympo drwy'r bylchau, ac sydd heb dderbyn y cymorth sydd ei angen arnynt eto. Ac yn sicr, yn y trafodaethau rwy'n eu cael ac y byddaf yn eu cael gyda Gweinidogion y Trysorlys, rwyf bob amser yn awyddus i nodi beth arall y mae'n rhaid i ni ei wneud i gefnogi'r rheini nad ydynt wedi cael unrhyw gymorth eto.
English: Thank you, finance Minister.
Welsh: Diolch i'r Gweinidog cyllid.
English: The next item is questions to the Minister for Education, and the first question is from Laura Jones.
Welsh: Yr eitem nesaf, felly, yw'r cwestiynau i'r Gweinidog Addysg, ac mae'r cwestiwn cyntaf gan Laura Jones.
English: Thank you, Laura. The range of measures to support remote learning include extensive professional learning, significant investment in devices, and the enhanced £29 million accelerated learning programme. Building on guidance to support blended learning, further guidance has been published today to enable schools to effectively support learners.
Welsh: Diolch, Laura. Mae'r ystod o fesurau i gefnogi dysgu o bell yn cynnwys dysgu proffesiynol helaeth, buddsoddiad sylweddol mewn dyfeisiau, a'r rhaglen ddysgu carlam £29 miliwn ar ei newydd wedd. Gan adeiladu ar ganllawiau i gefnogi dysgu cyfunol, cyhoeddwyd canllawiau pellach heddiw i alluogi ysgolion i gefnogi dysgwyr yn effeithiol.
English: Thank you, Minister. The announcement that Welsh schools will remain closed now until February half term has obviously had a massive impact on children's mental health. And also that stress has been felt by parents also trying to work from home at the same time, as you'll know, as I do. But that is being exacerbated in some families by the access to devices. And I know that there has been some, now, more money allocated following discussions we have had in committee to devices, but the Child Poverty Action Group has raised concerns that 'Children without access to a laptop are being denied support for home-schooling by means testing' - with some schools only offering support to children on free school meals. They went on to say that 'Three-quarters of families who lack the kind of devices they need aren't eligible for free school meals.' So, what action are you taking, Minister, to tackle this inequality of provision of devices to enable home learning, which is stressful enough without children worrying that they are falling behind or don't have the equality of opportunity at home as they do in school? I'd just quickly like to share that I have, on Facebook - it was shared around that people can now access the Hwb on PlayStation and Xbox, and I thought that was really useful, but I'm just wondering, what else are you doing, Minister? Thank you.
Welsh: Diolch, Weinidog. Mae'r cyhoeddiad y bydd ysgolion Cymru yn parhau i fod ar gau nawr tan hanner tymor mis Chwefror yn amlwg wedi cael effaith enfawr ar iechyd meddwl plant. Ac mae'r rhieni hefyd wedi teimlo'r straen wrth geisio gweithio gartref ar yr un pryd, fel y gwyddoch, ac fel y gwn innau. Ond caiff hynny ei waethygu mewn rhai teuluoedd gan fynediad at ddyfeisiau. A gwn fod mwy o arian wedi'i ddyrannu i ddyfeisiau bellach yn dilyn trafodaethau a gawsom yn y pwyllgor, ond mae'r Grŵp Gweithredu ar Dlodi Plant wedi mynegi pryderon fod Plant heb fynediad at liniadur yn cael eu hamddifadu o gymorth ar gyfer addysg yn y cartref drwy brawf modd - gyda rhai ysgolion yn cynnig cymorth i blant sy'n cael prydau ysgol am ddim yn unig. Aethant yn eu blaenau i ddweud nad yw Tri chwarter y teuluoedd nad oes ganddynt y math o ddyfeisiau sydd eu hangen arnynt yn gymwys i gael prydau ysgol am ddim. Felly, pa gamau rydych yn eu cymryd, Weinidog, i fynd i'r afael â'r anghydraddoldeb hwn yn y ddarpariaeth o ddyfeisiau i alluogi dysgu yn y cartref, sy'n ddigon o straen heb fod plant yn poeni eu bod ar ei hôl hi, neu heb yr un cyfle cyfartal gartref ag y maent yn ei gael yn ysgol? Hoffwn rannu'n gyflym fy mod i, ar Facebook - cafodd ei rannu y gall pobl bellach gael mynediad at Hwb drwy ddefnyddio PlayStation ac Xbox, ac roeddwn yn meddwl bod hynny'n ddefnyddiol iawn, ond tybed beth arall rydych yn ei wneud, Weinidog? Diolch.
English: Thank you, Laura. You're correct to say that access to digital devices is one part of the challenge. Since the pandemic began, we have made available approximately 106,000 devices for schools, which they can lend out to children. In the autumn term, we established with our local authority partners a distance learning working group to further understand the barriers to children accessing distance learning should that become necessary. We are working at speed with the local authorities to address the needs of those families that have come forward in the autumn term for additional support, as well as looking at the issues around connectivity, which, at this present time, local authorities tell us is a bigger concern than actual devices themselves.
Welsh: Diolch, Laura. Rydych yn llygad eich lle yn dweud bod mynediad at ddyfeisiau digidol yn un rhan o'r her. Ers cychwyn y pandemig, rydym wedi sicrhau bod oddeutu 106,000 o ddyfeisiau ar gael i ysgolion, dyfeisiau y gallant eu rhoi ar fenthyg i blant. Yn nhymor yr hydref, fe wnaethom sefydlu gweithgor dysgu o bell gyda'n partneriaid awdurdod lleol i ddeall ymhellach y rhwystrau i blant rhag gallu dysgu o bell pe bai hynny'n angenrheidiol. Rydym yn gweithio'n gyflym gyda'r awdurdodau lleol i fynd i'r afael ag anghenion y teuluoedd sydd wedi gofyn am gymorth ychwanegol yn nhymor yr hydref, yn ogystal ag edrych ar y materion sy'n ymwneud â chysylltedd, ac yn ôl yr hyn a ddywed awdurdodau lleol, mae hwnnw'n destun pryder mwy na'r dyfeisiau eu hunain ar hyn o bryd.
English: Minister, I'm sure we can all agree that there is no substitute for face-to-face learning. Attending school is not just about educational achievement, it's an important part of the emotional development of our young people. While COVID is impacting upon school attendance, it must not be allowed to impact a young person's development, and I've been contacted by a constituent who is concerned that schools in Bridgend are not conducting live lessons, albeit via video link, they are merely providing workbook downloads from the Twinkl website. Minister, do you agree with me that this is unacceptable, and will you ensure that children across Wales continue to receive live teaching via video link as long as the schools are closed?
Welsh: Weinidog, rwy'n siŵr y gall pob un ohonom gytuno nad oes dim yn cymharu â dysgu wyneb yn wyneb. Mae mynd i'r ysgol yn ymwneud â mwy na chyflawniad addysgol, mae'n rhan bwysig o ddatblygiad emosiynol ein pobl ifanc. Er bod COVID yn effeithio ar lefelau presenoldeb ysgolion, mae'n rhaid peidio â chaniatáu iddo effeithio ar ddatblygiad unigolyn ifanc, ac mae etholwr wedi cysylltu â mi sy'n poeni nad yw ysgolion ym Mhen-y-bont ar Ogwr yn cynnal gwersi byw drwy gyswllt fideo, dim ond darparu llawlyfrau i'w lawrlwytho o wefan Twinkl. Weinidog, a ydych yn cytuno â mi fod hyn yn annerbyniol, ac a wnewch chi sicrhau bod plant ledled Cymru yn parhau i gael gwersi byw drwy gyswllt fideo tra bo'r ysgolion ar gau?
English: Thank you, Caroline. We have published extensive guidance to local education authorities and schools around distance learning at this time. All learners should be provided with the duration of learning time that they would have received should they have been in schools. Obviously, there are some exceptions to that implementation, especially for our youngest children. I'm sure Caroline would agree with me it's not in the best interest of our youngest learners to be sat in front of a screen for long periods of time. We continue, via our regional school improvement service and Estyn, to provide additional support for practitioners to improve practice in this area. I'm also aware, though, we have seen an increase in the use of live lessons in Wales since the previous lockdown, and that brings a different set of stresses to parents who are, especially for our youngest children, now required to sit alongside them to do that work, and sometimes parents find that challenging. I would urge all Members, and indeed parents, to go to the Welsh Government Hwb site to join the 3 million people that log on every month. There are specific resources available, not only to practitioners to learn from good practice, but also support for parents so that they can make the most of the resources that are available so that they can keep their children both safe and learning at this time.
Welsh: Diolch, Caroline. Rydym wedi cyhoeddi canllawiau helaeth i awdurdodau addysg lleol ac ysgolion ynghylch dysgu o bell ar yr adeg hon. Dylai pob dysgwr gael cymaint o amser dysgu ag y byddent wedi'i gael pe byddent wedi bod mewn ysgolion. Yn amlwg, mae rhai eithriadau i'r gwaith o weithredu hynny, yn enwedig i'n plant ieuengaf. Rwy'n siŵr y byddai Caroline yn cytuno â mi nad yw o fudd i'n dysgwyr ieuengaf eistedd o flaen sgrin am gyfnodau hir. Rydym yn parhau i ddarparu cymorth ychwanegol i addysgwyr wella arferion yn y maes hwn drwy ein gwasanaeth rhanbarthol gwella ysgolion ac Estyn. Rwy'n ymwybodol hefyd, serch hynny, ein bod wedi gweld cynnydd yn y defnydd o wersi byw yng Nghymru ers y cyfyngiadau symud blaenorol, ac mae hynny'n creu set wahanol o densiynau i rieni y mae'n ofynnol iddynt eistedd gyda'u plant, yn enwedig ein plant ieuengaf, er mwyn iddynt wneud y gwaith hwnnw, ac mae rhieni'n ei chael hi'n anodd o bryd i'w gilydd. Hoffwn annog pob Aelod, a rhieni yn wir, i ymweld â safle Hwb Llywodraeth Cymru i ymuno â'r 3 miliwn o bobl sy'n mewngofnodi bob mis. Mae adnoddau penodol ar gael nid yn unig i addysgwyr ddysgu o arferion da, ond hefyd cymorth i rieni fel y gallant wneud y mwyaf o'r adnoddau sydd ar gael er mwyn cadw eu plant yn ddiogel a sicrhau eu bod yn dysgu ar yr adeg hon.